Diari Oficial de la Generalitat Valenciana


Sumari del DOGV 7453, del 29-01-2015 (2015/579)

RESOLUCIÓ de 12 de gener de 2015, del conseller d'Hisenda i Administració Pública, per la qual s'accepta la cessió gratuïta per mitjà de mutació demanial externa d'una parcel·la de 14.478,60 m², situada a València entre l'avinguda de Balears i els carrers de Trafalgar i de Menorca, realitzada per l'Ajuntament del municipi indicat per a ser destinada a la regularització de l'IES Districte Marítim.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7453

Data del DOGV
:   29-01-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/579


Data del document
:   12-01-2015

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 12 de gener de 2015, del conseller d'Hisenda i Administració Pública, per la qual s'accepta la cessió gratuïta per mitjà de mutació demanial externa d'una parcel·la de 14.478,60 m², situada a València entre l'avinguda de Balears i els carrers de Trafalgar i de Menorca, realitzada per l'Ajuntament del municipi indicat per a ser destinada a la regularització de l'IES Districte Marítim. [2015/579]  
L'Ajuntament de València, en la sessió de la Junta de Govern Local celebrada el dia 31 de gener de 2014, va acordar la cessió gratuïta a la Generalitat, per mitjà de mutació demanial, de la parcel·la de la seua propietat de 14.478,60 m², situada entre l'avinguda de Balears i els carrers de Trafalgar i de Menorca de la població assenyalada. Tal com consta en l'acord esmentat, l'immoble té caràcter de domini públic.  
A proposta de la Conselleria d'Educació, Cultura i Esport es van iniciar els tràmits legals oportuns per a l'acceptació de l'immoble.  
La mutació demanial es realitza amb la finalitat de destinar la parcel·la a la regularització patrimonial de l'IES Districte Marítim.  
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat, i la disposició addicional onze de la llei esmentada que regula la mutació demanial.  
Segons l'article 37 indicat, «Les administracions territorials de la Comunitat podran afectar béns i drets demanials a un ús o servici públic competència de la Generalitat i transmetre-li la seua titularitat quan resulten necessàries per al compliment dels seus fins. L'administració adquirent mantindrà la titularitat del bé mentres continue afectat l'ús o el servici públic que va motivar la mutació i, per tant, conserva el seu caràcter demanial. Si el bé o el dret no fóra destinat a l'ús o al servici públic, o deixara de destinar-se posteriorment, revertirà a l'administració transmetent, integrant-se en el seu patrimoni amb totes les seues pertinences i accessions».  
L'article 44 de la Llei 14/2003, de 10 d'abril, de Patrimoni de la Generalitat, establix, en el punt 1, que la Generalitat adquirirà la propietat dels béns i dels drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i, en el punt 2, establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de Patrimoni establix que porta implícita l'afectació de béns i drets a l'ús general o al servici públic, l'adquisició de béns i drets en virtut de transferència o cessió administrativa. En conseqüència, una vegada perfeccionada la cessió i l'acceptació, l'immoble queda automàticament afecte el servici públic educatiu i adscrit a la d'Educació, Cultura i Esport, a qui correspon la seua administració, defensa i conservació.  
En conseqüència, basant-se en els articles indicats de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la mutació demanial externa de la propietat realitzada per l'Ajuntament de València de la parcel·la de la seua propietat de 14.478,60 m², situada entre l'avinguda de Balears i els carrers Trafalgar i Menorca de la població assenyalada, que limita: nord, avinguda de Balears; sud, parcel·les segregades, carrer de vianants i centre de transformació; est, carrer de Menorca i, oest, carrer de Trafalgar.  
Consta inscrita en el Registre de la Propietat de València 14, al tom 2484, llibre 307, foli 142, finca 22605, inscripció segona.  
Referència cadastral: 7651540TR7704Z9504BV.  
L'immoble s'accepta lliure de càrregues i gravàmens i al corrent de qualsevol gasto.  
  
Segon  
La cessió gratuïta realitzada per l'Ajuntament de València s'efectua amb la condició de destinar la parcel·la a la regularització patrimonial de l'IES Districte Marítim, i queda subjecta al que disposa l'article 37 de la Llei 14/2003, de Patrimoni de la Generalitat. En cas d'incompliment dels fins per als quals se cedix l'immoble, una vegada sol·licitada la reversió per part de l'Ajuntament i remesa com a sol·licitud de reversió a la Conselleria d'Hisenda i Administració Publica, esta tramitarà l'expedient corresponent d'acord amb el que disposa el Reial Decret 1373/2009, de 28 d'agost, pel qual s'aprova el Reglament General de la Llei 33/2003, de 3 de novembre, del Patrimoni de les Administracions Públiques. La resolució que s'adopte serà notificada a l'Ajuntament i comportarà, si és el cas, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
  
  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte el servici educatiu i adscrit a la Conselleria d'Educació, Cultura i Esport, a qui correspon les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
  
Quart  
Notificar esta resolució a l'Ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
  
Contra este acte, que és definitiu en via administrativa, es podrà interposar un recurs contenciós-administratiu en el termini de dos mesos, comptats a partir de l'endemà de la seua notificació, davant del Jutjat Contenciós Administratiu de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar un recurs potestatiu de reposició, en el termini d'un mes comptat a partir de l'endemà de la seua notificació, davant de l'òrgan que va dictar l'acte de conformitat amb el que preveu l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que es puga exercitar qualsevol altre que s'estime procedent.  
  
València, 12 de gener de 2015.- El conseller d'Hisenda i Administració Pública: Juan Carlos Moragues Ferrer.